钦定古今图书集成/明伦汇编/闺媛典/第166卷 > 胡鍑妻方氏
## 钦定古今图书集成/明伦汇编/闺媛典/第166卷 > 胡鍑妻方氏

按《富阳县志》：“方氏，坊郭人。父某，倅荆州。弘治三年，适
同里长史胡圻，子鍑于归，三月而鍑亡。方年十九，无
子，舅姑耄，家徒壁立，邻媪怜其孱弱，讽再醮，方啮指
号恸曰：‘未亡人忍遽置二亲不顾也’！遂谢绝之。力操
作侍养，无间朝夕。有疾，奉医药不少倦，露祷割股者
再，舅姑获无恙，为鍑立后，承祀历七十年如一日。分”
巡佥事焦煜给以粟帛。嘉靖十六年奏请旌表。二十
九年建坊于邑之“庆护乡。”